ananddey/assamese-wiki-corpus huggingface dataset:
গণেশ গগৈ

গণেশ গগৈ (; ১৯০৭- ১৯৩৮) অসমীয়া সাহিত্য জগতৰ অন্যতম ৰোমাণ্টিক কবি হিচাপে খ্যাত হোৱাৰ উপৰিও, তেখেতক এজন সুৰকাৰ, নাট্যকাৰ, অভিনেতা আৰু ফুটবল খেলুৱৈ হিচাপেও জনা যায়। তেখেতৰ ১৯৩৪ চনত প্ৰকাশ পোৱা ‘পাপৰি’ নামৰ তেখেতৰ কবিতাৰ কিতাপখনে অসমীয়া ৰোমাণ্টিক কবিতাৰ ধাৰা আৰম্ভ কৰিছিল। এই কিতাপখনৰ পৰিপ্ৰেক্ষিততেই তেখেতক পাপৰি কবি উপাধি প্ৰদান কৰা হৈছিল।

চমু জীৱনী

গণেশ গগৈৰ ১৯০৭ চনৰ ২৮ ডিচেম্বৰত যোৰহাটত জন্ম হৈছিল। তেখেতৰ পিতৃৰ নাম কনক চন্দ্ৰ গগৈ আছিল। গণেশ গগৈয়ে যোৰহাট চৰকাৰী উচ্চতৰ মাধ্যমিক বালক বিদ্যালয়ৰ পৰা মেট্ৰিকুলেচনত ঊত্তীৰ্ণ হৈ কটন মহাবিদ্যালয়ত নাম লগায়। অবিভক্ত লখিমপুৰ জিলাৰ প্ৰথম গ্ৰেজুৱেট আছিল। ১৯২৭ চনত কলিকতালৈ গৈ ৰিপন কলেজত নাম লগোৱাৰ পিছত বন্ধু আনন্দ চন্দ্ৰ বৰুৱাৰ অনুৰোধত বেনাৰচ হিন্দু কলেজলৈ যায়। কিন্তু পঢ়া সাং নকৰি ঘৰলৈ আহি সাহিত্য চৰ্চাত মনপুতি লাগে। ১৯৩৮ চনৰ ২১ আগষ্টত মাথোঁ ৩০ বছৰ বয়সতে তেখেতৰ মৃত্যু ঘটে।

সাহিত্যিক অৱদান

বিংশ শতিকাৰ প্ৰথম ভাগত কলিকতাত হোৱা সাংস্কৃতিক জাগৰণে তেখেতক অসমতো এক নাট্য আন্দোলন কৰিবলৈ অনুপ্ৰেৰণা যোগায়। তেখেতে আনন্দ চন্দ্ৰ বৰুৱাৰ লগ লাগি যোৰহাটত "বাণী সন্মিলন" প্ৰতিষ্ঠা কৰে। তাৰ উপৰিও তেখেতে কেইবাখনো চুটি নাট লিখি গ্ৰামফোন ৰেকৰ্ড উলিয়াইছিল।

১৯২৯ চনত তেখেতে "যোৰহাট থিয়েটাৰ"ত যোগ দি অভিনয় কৰা আৰম্ভ কৰে। এই সময়ছোৱাতে তেখেতে কেইবাখনো নাটক আৰু চুটি নাট লিখি উলিয়ায়। "যোৰহাট থিয়েটাৰ"ত মঞ্চস্থ কৰা গণেশ গগৈৰ কেইখনমান নাটক হ’ল:
নাটক
জেৰেঙাৰ সতী (১৯৩৭),
শকুনিৰ প্ৰতিশোধ,
কাশ্মীৰ কুমাৰী,
লাচিত,
দক্ষ যজ্ঞ,
সীতাৰ বনবাস,
কুৰি শতিকা,
কমলা কুৱঁৰী ইত্যাদি

কবিতা
পাপৰি (১৯৩৪); এই কবিতাৰ কিতাপখনে অসমীয়া ৰোমাণ্টিক কবিতাৰ ধাৰা আৰম্ভ কৰে।
স্বপ্ন ভংগ (১৯৩৪)
ৰূপজ্যোতি (১৯৪৫)
নাৱৰীয়া
ব’ৰাগী

সংগীতৰ জগততো খোজ পেলোৱা গণেশ গগৈৰ যুগজয়ী গীতবোৰ বিভিন্ন আলোচনী যেন বাঁহী, আৱাহন, ঘৰ-জেউতি, দৈনিক বাতৰি ন-জোন আদিত প্ৰকাশ পাইছিল আৰু পিছলৈ ‘ৰূপজ্যোতি’ নামৰ কিতাপ আকাৰে প্ৰকাশ পায়। তেখেতৰ গীতিমালা নামৰ গ্ৰন্থখনত এই গানবোৰ লিপিবদ্ধ কৰা হৈছিল।

সন্মান

অসম চৰকাৰে ২০০৯ চনৰে পৰা কবিজনৰ সন্মানাৰ্থে গণেশ গগৈ বঁটা প্ৰদান কৰি আহিছে।
"গণেশ গগৈৰ জীৱন সুৰভি" নামৰ এখন তথ্যচিত্ৰ তেখেতৰ জীৱন আৰু কৰ্মাৱলী বিষয়ক সামৰি নিৰ্মাণ কৰা হৈছে, এই তথ্যচিত্ৰখন ঢাকাত অনুষ্ঠিত ২০০৭ চনৰ দক্ষিণ এছিয়ান চলচ্চিত্ৰ মহোৎসৱলৈ আনুষ্ঠানিকভৱে নিৰ্বাচিত কৰা হৈছিল।
গণেশ গগৈ কবিতা কানন নামে এখন উদ্যান অসমৰ যোৰহাট নগৰৰ মাজমজিয়াত মুকলি কৰা হৈছে।

তথ্য সংগ্ৰহ

বাহ্যিক সংযোগ

সৌন্দৰ্য আৰু কবি, গণেশ গগৈৰ এটা কবিতা , উৎস: সঁফুৰা ডট নেট।
গ্ৰন্থ
History of Assamese literature, by Birinchi Kumar Barua
Assamese literature: Volume 9, Part 2 - Page 84, Satyendranath Sarma
Encyclopaedia of Indian Literature: devraj to jyoti, Amaresh Datta
অডিঅ’
ৰেঘা দিব লাগে যদি (১৯৭৯) শ্ৰাৱ্য গীত

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসমীয়া নাট্যকাৰ
শ্ৰেণী:অসমীয়া অভিনেতা
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
শ্ৰেণী:মৃত ব্যক্তি
পুষ্পা ভাৰতী

পুষ্পা ভাৰতী (জন্ম ১৯৩৫) হিন্দী সাহিত্যলৈ আগবঢ়োৱা অৱদানৰ বাবে পৰিচিত এগৰাকী ভাৰতীয় লেখিকা । তেওঁ হিন্দী ভাষাত ১৭খন কিতাপ লিখিছে৷ ১৯৪২ চনৰ ভাৰত ত্যাগ আন্দোলনে ভাৰতীক গল্প লিখিবলৈ অনুপ্ৰাণিত কৰে।

অধ্যাপিকা হিচাপে ১৯৫৭ চনৰ পৰা ১৯৬০ চনলৈকে কলিকতাৰ ডিগ্ৰী কলেজত আৰু ১৯৭৫ চনত বম্বেত তেওঁ অধ্যাপনা কৰিছিল।

ইয়াৰ উপৰিও তেওঁ অমিতাভ বচ্চনৰ আধাৰত অমিতাভ বচ্চন জীৱন গাথা শীৰ্ষক জীৱনী ৰচনা কৰিছে, যিখন ২০২১ চনত বাণী প্ৰকাশনে প্ৰকাশ কৰে।

ব্যক্তিগত জীৱন

ধৰ্মবীৰ ভাৰতীৰ সৈতে বিবাহপাশত আবদ্ধ হৈ মুম্বাইৰ বান্দ্ৰাৰ এপাৰ্টমেণ্ট বিল্ডিং সাহিত্য সাহৱাছত থাকে।

বঁটা-সন্মান

সাহিত্যিক অৱদানৰ স্বীকৃতি স্বৰূপে পুষ্পা ভাৰতীয়ে ২০০৮ চনত মহাৰাষ্ট্ৰ ৰাজ্যিক হিন্দী সাহিত্য একাডেমী বঁটা, মধ্যপ্ৰদেশ চৰকাৰৰ কালিদাস অকাডেমীৰ পৰা হিন্দী সেৱা সন্মান আৰু উত্তৰ প্ৰদেশ চৰকাৰৰ উত্তৰ প্ৰদেশ হিন্দী প্ৰতিষ্ঠানৰ পৰা সাহিত্য ভূষণকে ধৰি বিভিন্ন সন্মান লাভ কৰে।

উল্লেখযোগ্য যে তেওঁৰ স্মৃতিগ্ৰন্থ Yaadein, Yaadein aur Yaadein (২০১৬) ২০২৩ চনত কে কে বিৰলা ফাউণ্ডেচনে ৩৩ সংখ্যক ব্যাস সন্মানেৰে সন্মানিত কৰে। এই বঁটাত ৪ লাখ টকাৰ নগদ পুৰস্কাৰ, এটা প্ৰশস্তি আৰু এখন ফলক অন্তৰ্ভুক্ত কৰা হৈছে।

ইয়াৰ উপৰিও তেওঁ আন আন বিশিষ্ট বঁটা যেনে - ৰাম বঁটা, স্বজন বঁটা, ভাৰতী গৌৰৱ বঁটা, আশীৰ্বাদ সৰস্বত বঁটা, উত্তৰ হিন্দী শিৰোমণি বঁটা আদিও লাভ কৰিছে।

গ্ৰন্থৰাজী

১. ৰোমাঞ্চক সত্য কথায়েইন (দুটা ভাগত)
২. প্ৰেম পিয়ালা জিন পিয়া।
৩. ধাই অক্ষৰ প্ৰেম কে
৪. সৰস সংবাদ
৫. ছাফৰ চুহানে
৬. আধুনিক সাহিত্য বোধ
৭. এক দুনিয়া বচ্চন কি
৮. ৱাদে
৯. য়াদেই, য়াদেই আৰু য়াদেই
১০. অক্ষৰ অক্ষৰ যাগ্য
১১. ধৰমবীৰ ভাৰতী সে সাক্ষাতকাৰ
১২. মেৰী বাণী গৰীক-বসনা।
১৩. চাঁচ কি কালাম সে
১৪. ধৰমবীৰ ভাৰতী কি সাহিত্য-সাধনা
১৫. হৰিবংশ ৰায় বচ্চন কি সাহিত্য-সাধনা
১৬. পুষ্পঞ্জলি

তথ্যসূত্ৰ

শ্ৰেণী:ভাৰতীয় মহিলা সাংবাদিক
শ্ৰেণী:জীৱিত ব্যক্তি
শ্ৰেণী:ভাৰতীয় সাংবাদিক
শ্ৰেণী:ভাৰতৰ নাৰী
শ্ৰেণী:লেখিকা
কিৰণ দেশাই

কিৰণ দেশাই (; জন্ম: ৩ ছেপ্টেম্বৰ ১৯৭১) এগৰাকী ভাৰতীয় লেখিকা। তেওঁ ইংৰাজী ভাষাত ৰচনা কৰা উপন্যাস 'দা ইনহেৰিটেন্স অফ লষ্ট'ৰ বাবে ২০০৬ চনত মেন বুকাৰ বঁটা লাভ কৰে। একেখন উপন্যাসৰ বাবে তেওঁ ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটাও লাভ কৰিছিল। ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে। তেওঁৰ মাতৃ বিখ্যাত লেখিকা অনিতা দেশাই।

প্ৰাৰম্ভিক জীৱন আৰু শিক্ষা

১৯৭১ চনৰ ৩ ছেপ্টেম্বৰ তাৰিখে ভাৰতৰ ৰাজধানী নতুন দিল্লীত কিৰণ দেশাইৰ জন্ম হৈছিল। তেওঁৰ মাতৃ অনিতা দেশাই এগৰাকী বিখ্যাত ভাৰতীয় লেখিকা আৰু তেওঁ তিনিবাৰ মেন বুকাৰ বঁটালৈ মনোনীত হৈছিল। কিৰণে তেওঁৰ বাল্যকাল পুনেত অতিবাহিত কৰে আৰু পিছলৈ তেওঁলোক মুম্বাইলৈ যায়। তেওঁ কেথেড্ৰেল এণ্ড জন কেনন স্কুলত প্ৰাৰম্ভিক শিক্ষা গ্ৰহণ কৰে। ১৪ বছৰ বয়সত কিৰণ তেওঁৰ মাতৃৰ সৈতে ইংলেণ্ডলৈ যায়। তাত এবছৰ থকাৰ পিছত তেওঁলোক আমেৰিকা যুক্তৰাষ্ট্ৰলৈ যায়। তাত তেওঁ হলিন্স বিশ্ববিদ্যালয়ৰ অন্তৰ্গত বেনিংটন কলেজ আৰু কলম্বিয়া বিশ্ববিদ্যালয়ত সৃজনশীল সাহিত্য অধ্যয়ন কৰে।

কৰ্মৰাজি

তেওঁৰ প্ৰথম উপন্যাস হল 'হুল্লাবালু ইন দা গুৱাভা অৰ্কাৰ্ড'। এই উপন্যাসখন ১৯৯৮ চনত প্ৰকাশিত হৈছিল। ইয়াৰ বাবে তেওঁ চালমান ৰুশ্বদিৰ দ্বাৰা প্ৰশংসিত হৈছিল। এই উপন্যাসখনে বেটি ট্ৰাক্স বঁটা লাভ কৰিছিল। এই বঁটা কমনৱেলথ ৰাষ্ট্ৰসমূহৰ ৩৫ বছৰ অনুৰ্ধ নাগৰিকক শ্ৰেষ্ঠ উপন্যাসৰ বাবে ছচাইটি অফ অথাৰ নামৰ সংগঠনে প্ৰদান কৰে।

তেওঁৰ দ্বিতীয় উপন্যাস 'দা ইনহেৰিটেন্স অফ লষ্ট' ২০০৬ চনত প্ৰকাশিত হয়। এই উপন্যাসখনে গোটেই এছিয়া, ইউৰোপ আৰু আমেৰিকা যুক্তৰাষ্ট্ৰত বিশেষভাৱে সমাদৃত হয় আৰু সমালোচক সকলৰ পৰা প্ৰশংসা বুটলিব সক্ষম হয়। ইয়াৰ বাবে তেওঁ ২০০৬ চনত মেন বুকাৰ বঁটা আৰু ৰাষ্ট্ৰীয় গ্ৰন্থ সমালোচক চক্ৰৰ ফিক্সন বঁটা লাভ কৰিছিল।

২০০৮ চনৰ আগষ্ট মাহত কিৰণ দেশাইয়ে বিবিচি ৰেডিঅ' ৩ৰ দ্বাৰা অনুষ্ঠিত প্ৰাইভেট পেছন নামৰ সংগীতিক-জীৱনী আলোচনাত অংশগ্ৰহণ কৰিছিল। ইয়াৰ সূত্ৰধাৰ আছিল মাইকেল বাৰ্কলে। ২০০৭ চনৰ মে মাহত অনুষ্ঠিত এছিয়া হাউচ ফেষ্টিভেল অফ কল্ড লিটাৰেছাৰত তেওঁক মুখ্য সাহিত্যিক হিচাপে সন্মানিত কৰা হয়।

২০১৩ চনত তেওঁ আমেৰিকান একাডেমী ইন বাৰ্লিনৰ বাৰ্লিন বঁটা লাভ কৰে। ২০১৫ চনৰ জানুৱাৰী মাহত ভাৰতৰ আগশাৰীৰ বাণিজ্য আলোচনী "দা ইকনমিক টাইমছ"য়ে তেওঁক বিশ্বৰ প্ৰভাৱশালী ভাৰতৰ ২০ গৰাকী মহিলাৰ তালিকাত স্থান দিয়ে।

গ্ৰন্থৰাজি

তথ্য উৎস

বাহ্যিক সংযোগ

লীগেছিছ, লছ এণ্ড লিটাৰেছাৰ , 'নিৰালী মেগাজিন', ডিচেম্বৰ ২০০৬
কিৰণ দেশাইৰ জীৱনী
ৰেডিফৰ লগত সাক্ষাৎকাৰ
আমেৰিকান একাডেমী বাৰ্লিনত হল্টজব্ৰিংক ফেল' হিচাপে কিৰণ দেশাই
শ্ৰেণী:ভাৰতীয় সাহিত্যিক
শ্ৰেণী:বুকাৰ বঁটা বিজয়ী
ভোগেশ্বৰী ফুকননী

ভোগেশ্বৰী ফুকননী ভাৰতৰ স্বাধীনতা আন্দোলনৰ এগৰাকী সক্ৰিয় যুঁজাৰু আছিল। ১৯৪২ চনৰ ভাৰত ত্যাগ আন্দোলনত তেখেত শ্বহীদ হৈছিল।

জন্ম আৰু পৰিয়াল

১৮৮৫ চনৰ মাঘ বিহুৰ দিনা অসমৰ নগাঁৱৰ জিলাৰ হাতীচোং মৌজাৰ কঁহুৱাতলিত তেখেতৰ জন্ম হৈছিল। পিতৃ আত্মাৰাম বুঢ়াগোহাঞি, মাতৃ নীলেশ্বৰী বুঢ়াগোহাঞি। ভোগালী বিহুৰ দিনা জন্ম হৈছিল বাবে তেওঁৰ নাম ভোগেশ্বৰী ৰখা হৈছিল৷ পিছলৈ তেওঁ বঢ়মপুৰৰ চলচলি মৌজাৰ ভোগেশ্বৰ ফুকনলৈ বিয়া হোৱাত তেওঁৰ নাম ভোগেশ্বৰী ফুকননী হৈছিল ভোগেশ্বৰ ফুকনৰ সৈতে বিয়া হোৱাৰ পাছত তেখেতসকলৰ ৬জন পুত্ৰ সন্তান আৰু দুগৰাকী কন্যা সন্তান জন্ম হৈছিল। তেওঁৰ স্বামী ভোগেশ্বৰ ফুকন, পুত্ৰ মহেন্দ্ৰ ফুকন, উমা ফুকন আৰু নুমলি ফুকন আৰু কন্যা ৰত্না ফুকনো স্বাধীনতা আন্দোলনৰ সক্ৰিয় সংগ্ৰামী আছিল৷ আৰু তিনিদিন পিছত ২০ ছেপ্টেম্বৰ দেওবাৰে তেওঁৰ মৃত্যু হৈছিল। স্বাধীনতা আন্দোলনত মৃত্যুবৰণ কৰা বাবে তেখেত শ্বহীদ সন্মান দিয়া হৈছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
লড়কী: ড্ৰেগন গাৰ্ল

লড়কী: ড্ৰেগন গাৰ্ল (বিকল্প শিৰোনাম: এণ্টাৰ দ্য গাৰ্ল ড্ৰেগন; ) ২০২২ চনৰ, ইণ্ডো চাইনীজ প্ৰডাকছনৰ অধীনত ৰাম গোপাল বাৰ্মা, আৰু জিং লিউয়ে ৰচনা আৰু পৰিচালনা কৰা(4) ভাৰতীয় হিন্দী ভাষাৰ এখন যুদ্ধকলা বিষয়ক ছবি। ছবিখনত পূজা ভালেকাৰ, মিয়া মুকি, ৰাজপাল যাদৱ আৰু অভিমন্যু সিঙে গুৰুত্বপূৰ্ণ চৰিত্ৰত অভিনয় কৰিছে। এইখনৰ যোগেদি ভালেকাৰে চলচ্চিত্ৰত আত্মপ্ৰকাশ কৰিছিল। সাজ-পোছাক ডিজাইন কৰিছিল শ্ৰেয়া বেনাৰ্জীয়ে। ছবিখনক একেলগে চীনা, তেলেগু, তামিল, কানাড়া আৰু মালয়ালম ভাষাত ডাব কৰা আৰু মুক্তি দিয়া হৈছিল, যিখন এখন ভাৰতীয় ছবি হিচাপে সৰ্বাধিক সংখ্যক ছবিগৃহত মুক্তি দিয়া হৈছিল।

এণ্টাৰ দ্য ড্ৰেগনৰ দ্বাৰা অনুপ্ৰাণিত এই ছবিখনত এগৰাকী ভাৰতীয় মহিলাই তেওঁৰ বায়েকক যৌন নিৰ্যাতন চলাই হত্যা কৰা প্ৰত্যক্ষ কৰাৰ পিছত কুংফু শিকিবলৈ কৰা যাত্ৰাৰ কাহিনী বিবৃত হৈছে।

ছবিখনৰ সংগীত ৰচনা কৰিছে পল প্ৰবীণ কুমাৰে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
মুখৰা আৰু মোহৰা

মুখৰা/মোহৰা (দেৱনাগৰী: मुखड़ा/मोहरा; ইংৰাজী: Mukhra/Mohra) হৈছে ভাৰতীয় শাস্ত্ৰীয় সংগীতত ব্যৱহৃত এক বিশেষ ধৰণৰ সাংগীতিক বাক্যাংশ যি তবলা আৰু অন্যান্য তালবাদ্যত প্ৰয়োগ কৰা হয়। এই বাক্যাংশসমূহে তালৰ সম (১ম মাত্ৰা)ৰ দিশে এক চমৎকাৰ উত্তেজনা সৃষ্টি কৰে আৰু তিহাইৰ সৈতে বা তিহাই অবিহনে ব্যৱহাৰ হ'ব পাৰে।

শাব্দিক অৰ্থ

মুখৰা শব্দৰ শাব্দিক অৰ্থ হৈছে "মুখ", "আগভাগ" বা "মুখমণ্ডল।" আনহাতে, মোহৰা শব্দৰ অৰ্থ হৈছে "আগভাগ" বা "মুখ।" এই নামকৰণৰ কাৰণ হৈছে এই বাক্যাংশসমূহে সাধাৰণতে কোনো সংগীত ৰচনাৰ আৰম্ভণিত বা গুৰুত্বপূৰ্ণ স্থানত ব্যৱহাৰ হয়।

সংজ্ঞা আৰু বৈশিষ্ট্য

মুখৰা আৰু মোহৰা হৈছে কেডেন্সিয়েল (cadential) বাক্যাংশ যি তালৰ সমৰ দিশে গঢ় লৈ উঠে।

আধুনিক শিক্ষাব্যৱস্থাত স্থান

বৰ্তমান তবলা শিক্ষাৰ পাঠ্যক্ৰমত মুখৰা আৰু মোহৰা অন্যতম গুৰুত্বপূৰ্ণ বিষয়। উন্নত পৰ্যায়ৰ তবলা শিক্ষাত নতুন আৰু উপস্থাপনযোগ্য মুখৰা, মোহৰা, তিহাই, কায়দা, পলটে, ৰেলা, তুকৰা আৰু পৰণৰ প্ৰস্তুতিত বিশেষ গুৰুত্ব আৰোপ কৰা হয়।

তথ্যসূত্ৰ

বাহ্যিক সংযোগ

মুখৰা/মোহৰা বিষয়ে বিস্তৃত তথ্য - DigiTabla.com (ইংৰাজী)
তবলা শিক্ষাৰ সমল - Carnatic Circle (ইংৰাজী)

শ্ৰেণী:ভাৰতীয় শাস্ত্ৰীয় সংগীত
শ্ৰেণী:তবলা
শ্ৰেণী:সংগীত তত্ত্ব
শ্ৰেণী:তাল
অমৃতা বসু

অমৃতা বসু হৈছে এগৰাকী আমেৰিকান শিক্ষাবিদ আৰু ৰাজনৈতিক বিজ্ঞানী। বৰ্তমান তেওঁ এমহাৰ্ষ্ট কলেজত অধ্যাপক হিচাপে কৰ্মৰত আৰু ৰাজনৈতিক বিজ্ঞান, যৌনতা, মহিলা আৰু লিংগ অধ্যয়ন, এছিয়ান ভাষা আৰু সভ্যতা, লগতে ব্লেক ষ্টাডিজ বিভাগৰ সৈতে জড়িত।

প্ৰাৰম্ভিক জীৱন

অমৃতা বসুৰ জন্ম ১৯৫৩ চনৰ ডিচেম্বৰ মাহত নিউয়ৰ্ক চিটিত হয়। তেওঁৰ পিতৃ-মাতৃ দুয়োজনে সংযুক্ত ৰাষ্ট্ৰসংঘত কৰ্মৰত আছিল। তেওঁৰ মাতৃয়ে মহিলাসংক্ৰান্ত বিভিন্ন বিষয়ত কাম কৰিছিল আৰু পিতৃয়ে অৰ্থনীতিসংক্ৰান্ত বিষয়ত কাম কৰিছিল।

শিক্ষা আৰু কেৰিয়াৰ

বসুৱে ১৯৭৫ চনত কৰ্নেল বিশ্ববিদ্যালয়ৰপৰা চৰকাৰ শাস্ত্ৰত স্নাতক ডিগ্ৰী লাভ কৰে, য’ত এছিয়ান অধ্যয়ন বিষয়টো উপ-বিষয় হিচাপে আছিল। ১৯৭৭ চনত তেওঁ কলাম্বিয়া বিশ্ববিদ্যালয়ৰপৰা ৰাজনৈতিক বিজ্ঞানত স্নাতকোত্তৰ ডিগ্ৰী লাভ কৰে আৰু দক্ষিণ এছিয়া প্ৰতিষ্ঠানৰ প্ৰমাণ-পত্ৰও লাভ কৰে। ১৯৮৪ চনত তেওঁ কলাম্বিয়া বিশ্ববিদ্যালয়ৰপৰা ৰাজনৈতিক বিজ্ঞানত পিএইচডি ডিগ্ৰী লাভ কৰে।

শৈক্ষিক সন্মান আৰু ফেলোশ্বিপ

১৯৭৫ চনত অমৃতা বসুৱে কলাম্বিয়া বিশ্ববিদ্যালয় ফেলোশ্বিপ লাভ কৰে আৰু ১৯৭৯ চনত আমেৰিকান ইনষ্টিটিউট অৱ ইণ্ডিয়ান ষ্টাডিজৰপৰা প্ৰি-ডক্টৰেল জুনিয়ৰ ফেলোশ্বিপ লাভ কৰে। ১৯৮০ চনত তেওঁ উড্ৰো উইলছন ফাউণ্ডেশ্যনৰ ডিচাৰ্টেচন ফেলোশ্বিপ লাভ কৰে। ১৯৮১ চনৰপৰা ১৯৮৩ চনলৈকে তেওঁ ফেকাল্টি ডেভেলপমেণ্ট প্ৰজেক্ট, ব্লেক ষ্টাডিজ/উইমেন্‌ছ ষ্টাডিজত অংশগ্ৰহণ কৰে আৰু ১৯৮৪ চনত এমহাৰ্ষ্ট কলেজৰ কাৰ্ল লোৱেনষ্টাইন ফেলোশ্বিপ লাভ কৰে।

১৯৯০ চনত তেওঁ ফুলব্ৰাইট কমিছন ছিনিয়ৰ ফেলোশ্বিপ লাভ কৰিছিল যদিও সেইটো গ্ৰহণ কৰা নাছিল। একে বছৰে তেওঁ আমেৰিকান ইনষ্টিটিউট অৱ ইণ্ডিয়ান ষ্টাডিজ ছিনিয়ৰ ফেলোশ্বিপ লাভ কৰে। ১৯৯১ চনত তেওঁ ছ’চিয়েল ছায়েন্স ৰিছাৰ্চ কাউন্সিলৰ ছিনিয়ৰ ফেলোশ্বিপ লাভ কৰে আৰু ১৯৯১–১৯৯২, ১৯৯৩–১৯৯৪ আৰু ১৯৯৭–১৯৯৮ শিক্ষাবৰ্ষত এমহাৰ্ষ্ট কলেজ ৰিছাৰ্চ বঁটা লাভ কৰে।

১৯৯৮ চনত তেওঁ ফৰ্ড ফাউণ্ডেশ্যন কাৰিকুলাম ডেভেলপমেণ্ট গ্ৰাণ্ট লাভ কৰে। ২০০৮ চনত তেওঁ এমহাৰ্ষ্ট কলেজৰ ডিষ্টিংগুইশ্বড টিচিং এৱাৰ্ড লাভ কৰে আৰু সমাপনী অনুষ্ঠানৰ মুখ্য ভাষণকাৰী হিচাপে মনোনীত হয়। তেওঁ ২০১২ চনত ইনফ’ছিছ প্ৰাইজৰ সামাজিক বিজ্ঞান শাখাৰ জুৰীত সদস্য হিচাপেও সেৱা আগবঢ়ায়।

তথ্যসূত্ৰ

বাহ্যিক সংযোগ

এমহাৰ্ষ্ট কলেজত অমৃতা বসুৰ প্ৰফাইল
লীনা নায়াৰ

লীনা নায়াৰ (পূৰ্বৰ উপাধি মেনন; জন্ম ১৯৬৯) হৈছে এজন ব্ৰিটিছ-ইণ্ডিয়ান ব্যাৱসায়িক কাৰ্যনিৰ্বাহী, আৰু তেওঁ হৈছে চানেলৰ মুখ্য কাৰ্যনিৰ্বাহী অৱস্থাপক (CEO)। নায়াৰে পূৰ্বে ইউনিলিভাৰৰ মুখ্য মানৱ সম্পদ বিষয়াৰ আৰু লীডাৰশ্বিপ এক্সিকিউটিভ সদস্য হিচাপে কৰ্ম কৰিছিল। নায়াৰে ইউনিলিভাৰৰ মানৱ মূলধনসমূহৰ বাবে দায়িত্ব ল'ছিল, যি ১৯০খন দেশত বিবিধ নিয়ন্ত্ৰণ আৰু কৰ্ম পৰিৱেশত ব্যৱহৃত। নায়াৰ হৈছে মানৱ-কেন্দ্ৰিক কৰ্মস্থান আৰু সহানুভূতিশীল নেতৃত্বৰ সমৰ্থক।

প্ৰাৰম্ভিক জীৱন আৰু শিক্ষা

নায়াৰ জন্ম হৈছিল ১৯৬৯ চনৰ ১১ জুন তাৰিখে কোলহাপুৰ, মহাৰাষ্ট্ৰৰ এটা হিন্দু মালায়ালম পৰিয়ালত। তেওঁ হলি ক্ৰছ কনভেণ্ট হাই স্কুল কোলহাপুৰৰ প্ৰথম মহিলাসমূহৰ অংশ আছিল। নায়াৰ তেওঁৰ পৰিয়ালৰ প্ৰথম মহিলা আছিল, যি উচ্চ শিক্ষাত অধ্যয়ন কৰিছিল। গ'ল্ড মেডেলধাৰী স্বীকৃতিয়ে শীৰ্ষ ১০ ৰেংকধাৰীক প্ৰদান কৰে। জামছেদপুৰত কৰ্ম কৰাৰ লগতে তেওঁ কলকাতা, অম্বাট্টুৰ (তামিলনাডু) আৰু তালোজা (মহাৰাষ্ট্ৰ)— এই তিনিটা ভিন্ন কাৰখানাতো কৰ্ম কৰিছিল।

কৰ্মজীৱন

ইউনিলিভাৰ

নায়াৰে হিন্দুস্তান ইউনিলিভাৰ (HUL)ত গ্ৰীষ্মকালীন ইণ্টাৰ্ণ হিচাপে যোগদান কৰে আৰু ১৯৯২ চনত মেনেজমেণ্ট ট্ৰেইনী হিচাপে নিযুক্ত হয়। এই সময়ছোৱাত তেওঁ HUL-ৰ কাৰখানাত প্ৰথম মহিলা হৈছিল, যিয়ে নিশাৰ সময়ত কৰ্ম কৰিছিল। এই পদত তেওঁ দুটা উদ্যোগৰ ওপৰত মনোনিৱেশ কৰিছিল: পৰিৱেশন সংস্কৃতি আৰু কাৰ্যসূচী সূচনা। নায়াৰে "দুই বছৰত উৎপাদনক্ষমতাৰ স্তৰ ৩৩% বৃদ্ধি কৰিছে" আৰু "কেৰিয়াৰ বাই চয়েচ" কাৰ্যসূচী প্ৰয়োগ কৰিছে, যিয়ে মহিলাক কৰ্মজীৱন পুনৰ আৰম্ভ কৰাত সহায় কৰিছে।" ২০১২–২০১৬ চনত, তেওঁ SVP লীডাৰশ্বিপ আৰু অৰ্গেনাইজেশ্যন আৰু DEI-ৰ মুৰব্বী আছিল। লগতে, ২০১৬–২০২১ চনত তেওঁ ইউনিলিভাৰৰ এক্সিকিউটিভ কমিটিৰ সদস্য আছিল। তেওঁৰ কৰ্মকালত, নায়াৰে "প্ৰগতিশীল মানৱ-কেন্দ্ৰিক নেতৃত্বৰ বাবে গ্লোবেল খ্যাতি গঢ়ি তোলা আৰু উল্লেখযোগ্য ব্যাৱসায়িক প্ৰভাৱ প্ৰদান"ৰ লক্ষ্য ৰাখিছিল। তেওঁ জানুৱাৰী ২০২২ চনত এই পদ গ্ৰহণ কৰে। CEO হিচাপে তেওঁৰ প্ৰথম কিছু মাহৰ সময়ছোৱাত, নায়াৰৰ দৰ্শন আছিল "বদলৰ আগতে বুজি ল'বলৈ চেষ্টা কৰা।"

নায়াৰৰ কৰ্মকালত, ফাউণ্ডেশ্যন চেনেল "UK সাংস্কৃতিক পৰিৱেশ"ত সৰ্ববৃহৎ বিনিয়োগকাৰী হৈ উঠিছে। বাৰ্ষিক অনুদান $২০ মিলিয়নৰপৰা $১০০ মিলিয়নলৈ বৃদ্ধি পাইছে। আৰু নাইজেল হিগিন্স, বাৰ্কলেছ বেংকৰ চেয়াৰমেন হিচাপে নিয়োগ ধৰে।

অন্যান্য দায়িত্ব

নন-এক্সিকিউটিভ বোৰ্ড মেম্বাৰ – BT plc
ট্ৰাষ্ট বোৰ্ডৰ সদস্য – Leverhulme Trust
লীডাৰশ্বিপ কাউন্সিল মেম্বাৰ – International Centre for Research on Women (2019 – বৰ্তমান)
UK চৰকাৰৰ BEIS (Business, Energy and Industrial strategy)ৰ NED (2018–2020)

সন্মান আৰু স্বীকৃতি

২০২৩ চনৰ ফৰ্চুনৰ সৰ্বাধিক শক্তিশালী মহিলাৰ তালিকাত ৬৮তম স্থান
Financial Timesৰ FT HERoes Top 10 – মহিলা উদ্যোগী চেম্পিয়ন (2017–2019)
Thinkers50 তালিকা – ভৱিষ্যত ব্যৱসায় গঢ়িবলগীয়া চিন্তাধাৰাসকল (2019)
2021 HERoes in Business মহিলা ৰূপমুখী তালিকা
২০২৫ চনত CBE (Commanders of the Order of the British Empire)

ব্যক্তিগত জীৱন

নায়াৰ কে. কাৰ্তিকেয়নৰ জীয়ৰী আৰু উদ্যোগপতি বিজয় মেনন আৰু শচীন মেননৰ খুৰী, যিসকল কেৰালাৰপৰা অহা। তেওঁলোকৰ কোম্পানী মেনন পিষ্টন $70 মিলিয়ন মেনন গ্ৰুপৰ অংশ। নায়াৰ বিবাহ হয় কুমাৰ নায়াৰৰ সৈতে, যি এটা বিত্তীয় সেৱা উদ্যোগৰ প্ৰতিষ্ঠাপক,

তথ্যসূত্ৰ

শ্ৰেণী:ভাৰতীয় মূলৰ ব্যক্তি
শ্ৰেণী:ব্যৱসায়ী
চিচিলিয় ৱিকিপিডিয়া

চিচিলিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চিচিলিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত চিচিলিয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

চিচিলিয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
ৰাগ বিহাগ

ৰাগ বিহাগ হৈছে এটা হিন্দুঃস্থানী শাস্ত্ৰীয় ৰাগ (ইংৰাজীত raag বুলিও লিখা হয়) যি বিলাৱল ঠাট ৰ অন্তৰ্গত। বিহাগে সাতটা সংগীত স্বৰ ব্যৱহাৰ কৰে, আৰু দুয়োটা মধ্যম (শুদ্ধ আৰু তীব্ৰ) ব্যৱহাৰ কৰা হয়। শুদ্ধ মধ্যম অধিক গুৰুত্বপূৰ্ণ; তীব্ৰ মধ্যম কেৱল পঞ্চমৰ সৈতে পি এ ম' গ ম গ বাক্যাংশত ব্যৱহাৰ কৰা হয়।
অৱৰোহণত, ঋষভ আৰু ধৈৱতক বিশ্ৰামৰ স্বৰ হিচাপে ব্যৱহাৰ কৰা নহয়, কিন্তু ইহঁতক মীণ্ডত ব্যৱহাৰ কৰা হয়। এই ৰাগত, নিষাদ (স্বৰ) এটা প্ৰধান স্বৰ, আৰু আলাপ বা তান (সংগীত) সাধাৰণতে এই স্বৰৰপৰা আৰম্ভ কৰা হয়।

চলচ্চিত্ৰৰ গীত

ভাষা : হিন্দী
গীত
চলচ্চিত্ৰ
সুৰকাৰ
শিল্পী
তেৰে চুৰ আউৰ মেৰে গীত
গুঞ্জ উঠি শেহনাই
ৱসন্ত দেশাই
লতা মংগেশকৰ আৰু মহম্মদ ৰফি
বলিয়ে চুৰিলি বলিয়ান
গৃহ প্ৰৱেশ
কানু ৰয়
ভূপিন্দৰ সিং আৰু চুলক্ষণা পণ্ডিত
বঁকে চকোৰি গোৰি ঝুম ঝুম নাছেগি
হাম মতৱালে নৌজৱান
চিত্ৰগুপ্ত
মুকেশ
কোই গাটা মৈ ছো জাটা
আলাপ
জয়দেৱ
কে. জে. য়েছুদাস
আই দিল বেকৰাৰ ক্যুঁ
শ্বাহজেহান
নৌশাদ
কে. এল. সায়গল
চলেঙ্গে তীৰ জব দিল পৰ
কোহিনূৰ
নৌশাদ
লতা মংগেশকৰ আৰু মহম্মদ ৰফি
হামাৰে দিল ছেনা জানা
উৰণ খটোলা
নৌশাদ
লতা মংগেশকৰ
মেৰি লাডলি ৰে মেৰি লাডলি
অন্দাজ
নৌশাদ
লতা মংগেশকৰ আৰু কোৰাছ
তেৰে প্যাৰ মে দিলদাৰ
মেৰে মেহবুব
নৌশাদ
লতা মংগেশকৰ
য়ে ক্যা জগহ হৈ দোস্তোঁ
উমৰাও জান
মহম্মদ জহুৰ খৈয়াম
আশা ভোচলে
জিন্দগী কে সফৰ মে গুজৰ জাতে হৈঁ জো মকাম
আপ কি কছম
আৰ. ডি. বুৰ্মন
কিশোৰ কুমাৰ
পিয়া বাৱৰী পিয়া বাৱৰী
খুবছুৰত
আৰ. ডি. বুৰ্মন
আশা ভোচলে আৰু অশোক কুমাৰ
লাল ইশ্ক
গোলিয়োঁ কি ৰাছলীলা ৰাম-লীলা
চঞ্জয় লীলা ভাঞ্চালি
অৰিজিৎ সিং

ভাষা: কন্নড়

গীত
চলচ্চিত্ৰ
সুৰকাৰ
শিল্পী
কাৰেদাৰু কেলাডে
চানাডি অপ্পন্না
জি. কে. ৱেংকটেশ
এছ. জানকি, বিছমিল্লা খান

তথ্যসূত্ৰ

বাহ্যিক সংযোগ

এছ.আৰ.এ. সময় আৰু ৰাগৰ ওপৰত
এছ.আৰ.এ. ৰাগ আৰু ঠাটৰ ওপৰত
ৰাজন পৰিকৰৰ ৰাগৰ ওপৰত
ৰাগ বিহাগৰ বিষয়ে অধিক বিৱৰণ

হিন্দুঃস্থানী ৰাগ
ভাৰতীয় সংগীতৰ প্ৰবন্ধৰ বিশেষজ্ঞৰ মনোযোগৰ প্ৰয়োজন
লোৰেনা বাৰ্ণাল

লোৰেনা ৰাকুৱেল বাৰ্ণাল পাস্কুৱেল (ইংৰাজী: Lorena Raquel Bernal Pascual; জন্ম: ১২ মে' ১৯৮১) এগৰাকী আৰ্জেণ্টাইন-স্পেনিছ অভিনেত্ৰী, টেলিভিছন সঞ্চালক আৰু মডেল। তেওঁ আৰ্চেনাল এফ.চি.-ৰ বৰ্তমানৰ মেনেজাৰ মিকেল আৰ্টেটাৰ সৈতে বিবাহপাশত আবদ্ধ হৈছে।

প্ৰাৰম্ভিক জীৱন

বাৰ্ণালৰ জন্ম আৰ্জেণ্টিনাৰ চান মিগেল ডি টুকুমানত হৈছিল। ৯ বছৰ বয়সত তেওঁ স্পেইনৰ চান চেবাষ্টিয়ানলৈ গুচি আহে আৰু চহৰখনৰ ফ্ৰেন্স লাইচি ফ্ৰেন্সাইজ ডি চেইণ্ট চেবাষ্টিয়ানত অধ্যয়ন কৰে। ইয়াৰ পিছত তেওঁ ফ্ৰান্সৰ সীমান্তত থকা চেইণ্ট জিন ডি লুজৰ মৰিচ ৰাভেল স্কুলত শিক্ষা গ্ৰহণ কৰে। তেওঁ স্পেনিছ, ইংৰাজী আৰু ফৰাচী ভাষাত সাৱলীল।

কৰ্মজীৱন

বাৰ্ণাল সাত বছৰ বয়সৰপৰাই মডেল হিচাপে কাম কৰি আহিছে আৰু ১৩ বছৰ বয়সৰপৰা নাটকৰ পাঠ গ্ৰহণ কৰিবলৈ আৰম্ভ কৰিছিল। তেওঁ ১৭ বছৰ বয়সত ১৯৯৯ চনৰ মিছ স্পেইন হৈছিল। বয়স কম হোৱাৰ বাবে তেওঁ মিছ ইউনিভাৰ্ছত দেশক প্ৰতিনিধিত্ব কৰিব পৰা নাছিল, গতিকে ইয়াৰ পৰিৱৰ্তে তেওঁ মিছ ৱৰ্ল্ডত প্ৰতিদ্বন্দ্বিতা কৰিছিল য’ত তেওঁ ১০ গৰাকী চূড়ান্ত প্ৰতিযোগীৰ ভিতৰত এগৰাকী আছিল।

তেতিয়াৰপৰাই বাৰ্ণালে স্পেইন আৰু আমেৰিকা যুক্তৰাষ্ট্ৰত মডেল, টিভি সঞ্চালক আৰু অভিনেত্ৰী হিচাপে কাম কৰি আহিছে। তেওঁ আমেৰিকাৰ টেলিভিছন ধাৰাবাহিক চাক ত এগৰাকী আন্তঃৰাষ্ট্ৰীয় অস্ত্ৰ ব্যৱসায়ী হিচাপে আৰু চিএছআই: মায়ামীৰ "মাই নেনী" খণ্ডত মিয়া নামৰ এগৰাকী ধাইৰ চৰিত্ৰত অভিনয় কৰিছে।

ব্যক্তিগত জীৱন

তেওঁ স্পেইনৰ প্ৰাক্তন ফুটবলাৰ মিকেল আৰ্টেটাৰ সৈতে বিবাহপাশত আৱদ্ধ হৈছে। আৰ্টেটা বৰ্তমান প্ৰিমিয়াৰ লীগ ফুটবল ক্লাব আৰ্চেনাল এফ.চি.-ৰ মেনেজাৰ আৰু তেওঁ এভাৰ্টন এফ.চি. আৰু আৰ্চেনালৰ প্ৰাক্তন খেলুৱৈ আছিল।

দম্পতীহালৰ প্ৰথম সন্তান গাব্ৰিয়েলৰ জন্ম ২০০৯ চনত স্পেইনত হৈছিল। তেওঁলোকৰ দ্বিতীয় সন্তান ডানিয়েলৰ জন্ম ২০১২ চনত আৰু তৃতীয় সন্তান অলিভাৰৰ জন্মও ২০১৫ চনত স্পেইনতে হৈছিল।

তথ্যসূত্ৰ

বাহ্যিক সংযোগ

- Official website

শ্ৰেণী:স্পেনীছ অভিনেত্ৰী
শ্ৰেণী:মডেল
ভাৰতৰ ৰাষ্ট্ৰীয় পুৰুষ ক্ৰিকেট দল

ভাৰতৰ ৰাষ্ট্ৰীয় পুৰুষ ক্ৰিকেট দলটোক "মেন ইন ব্লু" বুলিও জনা যায়। দলটো ভাৰতীয় ক্ৰিকেট নিয়ন্ত্ৰণ ব'ৰ্ডে (BCCI) পৰিচালনা কৰে। ই আন্তৰ্জাতিক ক্ৰিকেট পৰিষদৰো (ICC) সদস্য। এই দলটোৱে ভাৰতৰহৈ আন্তৰ্জাতিক স্তৰত এদিনীয়া (ODI), টি-টুৱেণ্টি(T-20) আৰু টেষ্ট ক্ৰিকেট খেলে।

ভাৰতত ইউৰোপীয়ান ব্যৱসায়ী নাবিক সকলে ক্ৰিকেট খেলৰ আৰম্ভণি কৰিছিল, ১৯৭২ চনত কলকাতাত ভাৰতৰ প্ৰথম ক্ৰিকেট ক্লাব গঠন হৈছিল, আৰু ১৯৩২ চনৰ ২৫ জুন তাৰিখে ল'ৰ্ডছত ভাৰত জাতীয় ক্ৰিকেট দলে প্ৰথম আন্তৰ্জাতিক খেল খেলিছিল। ভাৰতীয় দলটো টেষ্ট ক্ৰিকেট খেলাৰ যোগ্যতা অৰ্জন কৰা ষষ্ঠতম দল। আৰম্ভণিৰ পঞ্চাছ বছৰত দলটো আন্তৰ্জাতিক স্তৰত এটা অতি দুৰ্বল দল আছিল, সেই সময়ছোৱাত খেলা মুঠ ১৯৬খন খেলৰ মাত্ৰৰ ৩৫ খনতহে জয়লাভ কৰিছিল। ১৯৭০ দশকৰ পাছৰ পৰা বেটছমেন সুনীল গাভাস্কাৰ আৰু গুণ্ডাপ্পা বিশ্বনাথ, অল-ৰাউণ্ডাৰ কপিল দেৱ আৰু ভাৰতীয় স্পীনাৰ – ইৰাপল্লী প্ৰসন্ন আৰু শ্ৰীনিৱাস ভেংকটৰাঘৱন (দুয়োজন অফ স্পীনাৰ), ভগৱত চন্দ্ৰশেখৰ (লেগ স্পীনাৰ), আৰু বিষেণ সিং বেদী (বাওঁহতীয়া স্পীনাৰ)ৰ দৰে খেলুৱৈৰ অৱদানত দলটো ক্ৰমে শক্তিশালী হবলৈ আৰম্ভ কৰে। সাধাৰণতে ঘৰুৱা খেলপথাৰত শক্তিশালী কিন্তু বাহিৰত দুৰ্বল দলটোৰ প্ৰদৰ্শন একবিংশ শতিকাৰ পৰাহে, অষ্ট্ৰেলিয়া, ইংলেণ্ড আৰু দক্ষিণ আফ্ৰিকাত টেষ্ট মেচ জয়েৰে, উন্নত হবলৈ আৰম্ভ কৰে। বৰ্তমানলৈকে দলটোৱে দুবাৰকৈ বিশ্বকাপ ক্ৰিকেটত চূড়ান্ত বিজয়ীৰ সন্মান লাভ কৰিছে – ১৯৮৩ চনত কপিল দেৱৰ নেতৃত্বত আৰু ২০১১ চনত মহেন্দ্ৰ সিং ধোনিৰ নেতৃত্বত। ২০১১ চনত বিশ্বকাপ জয়েৰে, ৱেষ্ট ইণ্ডিজ আৰু অষ্ট্ৰেলিয়াৰ পাছত একাধিকবাৰ বিশ্বকাপ জয়ী, আৰু ঘৰতে বিশ্বকাপ জয়কৰা প্ৰথম দলৰূপে পৰিগণিত হয়। ধোনিৰ নেতৃত্বত ভাৰতে ২০০৭ চনত আই চি চি বিশ্ব টুৱেণ্টি২০ আৰু ২০১৩ চনত আইচিচি চেম্পিয়ঞ্চ ট্ৰফী জয় কৰে। ২০০২ চনত ভাৰতে শ্ৰীলংকাৰ লগত যুটীয়াকৈও আইচিচি চেম্পিয়ন ট্ৰফী জয় কৰিছিল।

২০১৫ চনৰ ১ মাৰ্চত, ভাৰতে ICCৰ তালিকাত টেষ্ট ক্ৰিকেটত সপ্তদশ স্থান আৰু এদিনীয়া তথা টি২০ত দ্বিতীয় স্থান লাভ কৰে। বৰ্তমান ভাৰত জাতীয় ক্ৰিকেট দলৰ টেষ্ট ক্ৰিকেটৰ অধিনায়ক বিৰাট কোহলি আৰু এদিনীয়া ক্ৰিকেটৰ অধিনায়ক হৈছে বিৰাট কোহলি।

বিশ্বকাপ ক্ৰিকেট দল, ২০১৫

বিশ্বকাপ ক্ৰিকেট দল, ২০১১

বিশ্বকাপ ক্ৰিকেট দল, ২০০৭

বিশ্বকাপ ক্ৰিকেট দল, ২০০৩

বিশ্বকাপ ক্ৰিকেট দল, ১৯৯৯

বিশ্বকাপ ক্ৰিকেট দল, ১৯৯৬

বিশ্বকাপ ক্ৰিকেট দল, ১৯৯২

বিশ্বকাপ ক্ৰিকেট দল, ১৯৮৭

বিশ্বকাপ ক্ৰিকেট দল, ১৯৮৩

বিশ্বকাপ ক্ৰিকেট দল, ১৯৭৯

বিশ্বকাপ ক্ৰিকেট দল, ১৯৭৫

শ্ৰেণী:ভাৰতত ক্ৰিকেট
শ্ৰেণী:ভাৰতৰ ৰাষ্ট্ৰীয় ক্ৰীড়া দল
কুঁহিয়াৰ

কুঁহিয়াৰ এবিধ তৃণজাতীয় শস্য। কুঁহিয়াৰ আমাৰ দেশৰ এবিধ অৰ্থশস্য হিচাপে বিখ্যাত কৃষি। কুঁহিয়াৰৰ পৰা চেনি-গুৰ তৈয়াৰ কৰা হয়। পৃথিৱীৰ মুঠ উৎপাদনৰ ১/৪ অংশ ভাৰতে উৎপাদন কৰে। এই খেতিৰ বাবে বছৰটোৰ ১০ ৰ পৰা ১২ মাহ পৰ্য্যন্ত সময় লাগে। অৰ্থাৎ কুঁহিয়াৰ গছ গোটেই বছৰ ধৰি জীয়াই থাকে। ভাৰতত কুঁহিয়াৰৰ উন্নত সঁচ উদ্ভাৱনৰ একমাত্ৰ কেন্দ্ৰ হ'ল কোইম্বাটোৰ। কুঁহিয়াৰ এবিধ বছৰেকীয়া খেতি। ই অতিশয় ৰসাল আৰু মিঠা স্বাদযুক্ত। চ’ত, ব’হাগ মাহত ইয়াক ৰোৱা হয় আৰু পুহৰ পৰা চ’ত মাহৰ ভিতৰত পেৰা হয়। এই খেতিৰ বাবে মানুহ অধিক লাগে। বিভিন্ন জাতৰ কুঁহিয়াৰ বোৰ হ’ল – আঁকি, পুৰা, পিয়াজী, মক, ইকৰা পুৰা (উজনি অসমত প্ৰচলিত শব্দ), জাভা, বোম্বাই, পাখৰি ইত্যাদি।

কৃষি পদ্ধতি

কুঁহিয়াৰ খেতিৰ কাৰণে ২০°-২৮° ছেণ্টিগ্ৰেড উষ্ণতা আৰু মধ্যমীয়া বৰষুণ প্ৰয়োজন। এই খেতি কম বৰষুণ হোৱা ঠাইতো হয় আৰু বেছি বৰষুণ হোৱা ঠাইতো হয়। উদাহৰণ স্বৰূপে পঞ্জাবৰ ২৫.৪ ছেণ্টিমিটাৰ বৰষুণ হোৱা ঠাইতো ইয়াৰ খেতি হয় আৰু ২৫৪ ছেণ্টিমিটাৰ বৰষুণ হোৱা অসম, পশ্চিমবংগ আদিতো ইয়াৰ খেতি ভাল হয়। বেছি বৰষুণ হোৱা ঠাইৰ কুঁহিয়াৰৰ গোট শকত হয় যদিও ইয়াৰ চুক্ৰুজৰ পৰিমাণ কম থাকে। কম বৰষুণ হোৱা ঠাইবিলাকত জলসিঞ্চনৰ প্ৰয়োজন হয়। কুঁহিয়াৰ খেতিৰ বাবে সমতলৰ সাৰুৱা মাটিৰ প্ৰয়োজন। এই মাটি ভালদৰে পানী ধৰি ৰাখিব পৰা নাইবা পানী জমা হৈ নথকা বিধৰ হ'ব লাগে। কুঁহিয়াৰে মাটিৰ পৰা অধিক পৰিমাণৰ নাইট্ৰ'জেন যুক্ত ৰস টানি লয় কাৰণে কুঁহিয়াৰ তলিত বিশেষকৈ নাইট্ৰ'জেনযুক্ত সাৰ প্ৰয়োজন হয়। ফেব্ৰুৱাৰীৰ পৰা মে' মাহলৈকে কুঁহিয়াৰ ৰোৱা হয় আৰু নৱেম্বৰৰ পৰা মাৰ্চলৈ কুঁহিয়াৰ চপোৱা হয়।

উৎপাদিত স্থান

ভাৰতবৰ্ষত যথেষ্ট পৰিমাণৰ কুঁহিয়াৰ খেতি হয়। কেৱল গংগা সমভূমিৰ পৰাই ভাৰতৰ ৫০ শতাংশ কুঁহিয়াৰ উৎপন্ন হয়। উত্তৰ প্ৰদেশ, বিহাৰ, পশ্চিমবংগ, পঞ্জাব, হাৰিয়ানা, মহাৰাষ্ট্ৰ, তামিলনাডু আদি ৰাজ্যসমূহত যথেষ্ট পৰিমাণে কুঁহিয়াৰ উৎপন্ন হয়। দাক্ষিণাত্যৰ ব-দ্বীপবোৰত জলসিঞ্চনৰ দ্বাৰা কুঁহিয়াৰ খেতি কৰা হয়।

ব্যৱহাৰ

পূজা-পাতল, ঔষধ, চেনি আৰু গুড় প্ৰস্তুতকৰণত।

আৰু চাওক

অসমৰ কুঁহিয়াৰ শাল

তথ্য সংগ্ৰহ

শ্ৰেণী:তৃণ
মাদুৰাই বীৰন (১৯৫৬ চলচ্চিত্ৰ)

মাদুৰাই বীৰন (; অৰ্থ: মাদুৰাইৰ যোদ্ধা) ১৯৫৬ চনত ডি যোগানন্দৰ পৰিচালনাত নিৰ্মিত এখন ভাৰতীয় তামিল ভাষাৰ ঐতিহাসিক একচন ছবি; ৰচনা কন্নদাসন আৰু প্ৰযোজনা লীনা চেট্টিয়াৰৰ। একে নামৰ লোককথাৰ আধাৰত নিৰ্মিত এই ছবিখনত এম জি ৰামচন্দ্ৰনে নাম ভূমিকাত অভিনয় কৰিছে, য’ত পি ভানুমতী আৰু পদ্মিনীয়ে তেওঁৰ প্ৰেমাস্পদৰ চৰিত্ৰত অভিনয় কৰিছে। অন্য সহযোগী চৰিত্ৰত অভিনয় কৰিছে টি এছ বালাইয়া, এন এছ কৃষ্ণন আৰু টি এ মথুৰামে।

এই কিংবদন্তিৰ আধাৰত নিৰ্মিত ১৯৩৯ চনৰ এখন ছবিৰ পিছত মাদুৰাই বীৰন আছিল দ্বিতীয়খন ছবি। ১৯৫৬ চনৰ ১৩ এপ্ৰিলত, তামিল নৱবৰ্ষ পুথাণ্ডুৰ সময়ত ছবিখন মুক্তি পাইছিল। ছবিখনে এক বৃহৎ সফলতা লাভ কৰিছিল আৰু ২০০ দিনতকৈও অধিক সময় ধৰি থিয়েটাৰত চলিছিল আৰু ৰূপালী জয়ন্তী পালন কৰিবলৈ সক্ষম হৈছিল। ইয়াৰ উপৰিও এইখন ৰামচন্দ্ৰন আৰু পদ্মিনীৰ কেৰিয়াৰৰ এক মাইলৰ খুঁটি আছিল। ছবিখনৰ সফলতাই আৰু বহুতো অনুৰূপ ছবি নিৰ্মাণৰ বাবে অনুপ্ৰাণিত কৰিছিল।

সঁহাৰি

মুক্তিৰ দিনাই দ্য ইণ্ডিয়ান এক্সপ্ৰেছে মাদুৰাই বীৰনক “নোচোৱাকৈ থকা উচিত নহয়” ছবি বুলি অভিহিত কৰে। সমীক্ষতে ৰামচন্দ্ৰন, টি এচ বালাইয়া, ভানুমতী আৰু পদ্মিনীৰ অভিনয়, এন এচ কৃষ্ণন আৰু টি এচ মথুৰমৰ কমেডী দৃশ্য, যোগানন্দৰ পৰিচালনা, চিত্ৰনাট্য আৰু সংগীতৰ প্ৰশংসা কৰিছে আৰু মন্তব্য কৰিছে যে ছবিখনে "আৰম্ভণিৰ পৰা শেষলৈকে আকৰ্ষণ কৰি ৰাখিব পাৰিছে।"

তথ্য সংগ্ৰহ

বাহ্যিক সংযোগ

শ্ৰেণী:তামিল চলচ্চিত্ৰ
শ্ৰেণী:১৯৫৬ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি